Linnugripi viirustel pole inimeste nakatamine kerge, kuna inimese nina temperatuur on liiga  madal. Londoni Imperial Colledge´i teadlased on uurinud 16 tüüpi linnugrippi, mis on võimelised muteeruma, et inimesi nakatada, liites oma pinnale inimese gripiviiruste valke. Kuid tavalised linnugripi viirused ei paljune intensiivselt rakkudes, mille temperatuur on 32 kraadi nagu inimese ninas. Lindude sisikonna 40-kraadine temperatuur on neile soodne. Nii et sellised linnugripi viirused, mis ei ole muteerunud, inimest eriti ei ähvarda.